ມຽນມາສະຫຼອງວັນເອກກະລາດ ຄົບຮອບ 63 ປີ
ນາຍພົນ Than Shwe ຮຽກຮ້ອງໃຫ້ມີການເຝົ້າລະວັງ ຕໍ່ຕ້ານທຸກໆຮູບແບບຂອງການລົບກວນຈາກຕ່າງປະເທດ ທີ່ອາດເຮັດໃຫ້ມຽນມາ ຕົກຢູ່ໃຕ້ອິດທິພົນຂອງຕ່າງປະເທດ.
ຜູ້ນຳລັດຖະບານທະຫານມຽນມານາຍພົນ Than Shwe ໄດ້ສະເຫຼີມສະຫຼອງວັນເອກກະລາດຄົບຮອບ 63 ປີຂອງ ມຽນມາໃນວັນອັງຄານມື້ນີ້ ດ້ວຍການຮຽກຮ້ອງໃຫ້ມີການ ເຝົ້າລະວັງ ຕໍ່ຕ້ານທຸກໆຮູບແບບຂອງການລົບກວນຈາກ ຕ່າງປະເທດ ທີ່ອາດເຮັດໃຫ້ມຽນມາ ຕົກຢູ່ພາຍໃຕ້ອິດທິ ພົນຂອງຕ່າງປະເທດ ນາຍພົນ Than Shwe ກ່າວວ່າ ມີບາງປະເທດກຳລັງ ຊອກຫາຊ່ອງທາງທັບມ້າງຄວາມເປັນນໍ້ານຶ່ງໃຈດຽວແຫ່ງ ຊາດຂອງມຽນມາ ເພື່ອເຮັດໃຫ້ມຽນມາອ່ອນແອ ແລ້ວກໍ ເຂົ້າຄວບຄຸມ ທ່ານບໍ່ໄດ້ລະບຸຊື່ປະເທດໃດ ແຕ່ການໃຫ້ທັດສະນະຄວາມເຫັນທີ່ວ່ານີ້ມີຂຶ້ນລຸນຫຼັງການຮຽກ ຮ້ອງຂອງສະຫະລັດໃນສັບປະດາແລ້ວ ໃຫ້ມຽນມາໃຊ້ວັນຄົບຮອບວັນເອກກະລາດປີນີ້ເປັນ ໂອກາດສຳລັບປ່ອຍພວກນັກໂທດການເມືອງ 2,200 ຄົນແລະເລີ້ມເປີດການສົນທະນາຫາລື ກັບພັກຝ່າຍຄ້ານ ທ່ານ Naing Aung ເລຂາທິການໃຫຍ່ຂອງແນວໂຮມກຸ່ມຊາວມຽນມາຝ່າຍຄ້ານທີ່ລີ້ໄພຢູ່ ໃນຕ່າງປະເທດ ກ່າວຕໍ່ VOA ໃນວັນອັງຄານມື້ນີ້ວ່າ ການປ່ອຍພວກນັກໂທດການເມືອງ ແມ່ນເງື່ອນໄຂທີ່ຈໍາເປັນອັນທຳອິດກ່ອນທີ່ການເຈລະຈາຫາລືຈະເລີ້ມຂຶ້ນໄດ້